Diari Oficial de la Generalitat Valenciana


Sumari del DOGV 2799, del 25-07-1996 (1996/838909)

ORDRE de 15 de juliol de 1996, de la Conselleria de Cultura, Educació i Ciència, per la qual es convoquen les beques per a projectes d'investigació sobre elements de cultura pròpia de la Comunitat Valenciana, realitzats per jóvens.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2799

Data del DOGV
:   25-07-1996

Secció del DOGV
:   ALTRES DISPOSICIONS

Número del document
:   1996/838909


Data del document
:   15-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 15 de juliol de 1996, de la Conselleria de Cultura, Educació i Ciència, per la qual es convoquen les beques per a projectes d'investigació sobre elements de cultura pròpia de la Comunitat Valenciana, realitzats per jóvens.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Primer  
Convocar les beques per a projectes d'investigació sobre elements de la cultura pròpia de la Comunitat Valenciana, realitzats per jóvens i aprovar les bases per les quals es regirà aquesta convocatòria, i també el model d'instància, que s'inclouen com a annexos I i II a aquesta ordre.  
Segon  
L'import global màxim de les beques que es concediran serà d'un milió de pessetes (1.000.000 PTA), a càrrec del capítol IV, concepte pressupostari 47.01, línia de subvencions 4.04 del pressupost de l'Institut Valencià de la Joventut per al 1996.  
DISPOSICIONS FINALS  
Primera  
Es delega en el director general de l'Institut Valencià de la Joventut la resolució d'aquesta convocatòria i se l'autoritza perquè dicte les normes necessàries per a dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Aquesta ordre posa fi a la via administrativa, segons el que disposa l'art. 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i contra ella podrà interposar-se recurs contenciós administratiu després de fer-ne comunicació prèvia a la Conselleria de Cultura, Educació i Ciència, segons el que disposa l'art. 110.3 de la Llei 30/1992. El recurs contenciós administratiu s'interposarà davant del Tribunal Superior de Justícia de la Comunitat Valenciana, en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana, segons el que disposa l'article 58.3 de la Llei de la Jurisdicció Contenciosa Administrativa.  
València, 15 de juliol de 1996  
La Consellera de Cultura, Educació i Ciència,  
MARCELA MIRó PÉREZ  
ANNEX I  
Bases reguladores de la convocatòria pública de les beques per a projectes d'investigació sobre elements de la cultura pròpia de la Comunitat Valenciana, realitzats per jóvens  
Primera. Objecte de les beques  
L'objecte d'aquestes beques és contribuir a la promoció de la cultura pròpia de la Comunitat Valenciana, entre els jóvens, potenciant-hi la realització de projectes d'investigació.  
Segona. Modalitats i quantia de les beques  
2.1. Es convoquen cinc beques d'investigació sobre elements de la cultura pròpia de la Comunitat Valenciana.  
2.2. L'import de cadascuna d'aquestes beques serà de 200.000 pessetes.  
Tercera. Beneficiaris  
 Les beques objecte d'aquesta convocatòria s'adjudicaran entre els diversos aspirants que reunisquen els requisits següents i els acrediten documentalment:  
a) Posseir nacionalitat espanyola.  
b) Tenir la residència en qualsevol municipi de la Comunitat Valenciana.  
c) Que la seua edat estiga compresa entre els 20 i els 30 anys l'últim dia de termini per a la presentació de sol·licituds.  
d) Les persones sol·licitants només podran optar a una beca.  
e) Aquestes beques es concediran exclusivament a persones físiques i seran indivisibles.  
Quart. Sol·licituds  
4.1 La sol·licitud per a acollir-se a una d'aquestes beques es formularà davant de l'Institut Valencià de la Joventut; el termini de d'inscripció finalitzarà el 30 de setembre de 1996.  
4.2 Les sol·licituds, degudament emplenades segons el model que s'adjunta com a annex II a aquesta ordre, podran presentar-se en el registre general de l'Institut Valencià de la Joventut (c/ de l'Hospital, 11, i c/ de Jeroni de Monsoriu, 19); en el de les unitats territorials de l'Institut Valencià de la Joventut d'Alacant (av. d'Aguilera, 1) i de Castelló (av. dels Germans Bou, 26); en el registre de la Conselleria de Cultura, Educació i Ciència (av. de Campanar, 32) i en el de les direccions territorials de Cultura i Educació d'Alacant (c/ Carratalà, 42), de Castelló de la Plana (av. del Mar, 23) i de València (c/ Navarro Reverter, 2); en els centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans prevists en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
4.3 A més de la instància, les persones interessades hauran de presentar la documentació següent:  
a) Projecte d'investigació que desplegarà la persona sol·licitant, el qual inclourà:  
- Fonamentació del projecte  
- Objectius  
- Metodologia  
- Bibliografia i documentació  
- Pla de la investigació  
I on també es reflectiran els motius que l'han impulsada a sol·licitar la beca.  
b) Currículum detallat.  
c) Fotocòpia del DNI i NIF de la persona sol·licitant.  
d) Relació de les subvencions o beques que li hagen estat atorgades per altres institucions públiques o privades des de l'any 1992.  
e) Certificat d'empadronament.  
f) Qualsevol altre document que, a judici de la persona sol·licitant, puga servir per a valorar-ne millor els mèrits.  
4.4 Si la sol·licitud no inclou les dades exigides o hi falta documentació, s'instarà la persona interessada perquè en un termini de 10 dies corregisca aquests defectes; amb l'advertiment que, en cas contrari, no es donarà curs a la sol·licitud incompleta i l'expedient s'arxivarà sense cap tràmit més.  
Cinquena. Criteris de prioritat  
Per a la concessió d'aquestes beques, es tindran en compte els següents criteris de prioritat:  
a) La qualitat dels projectes  
b) El currículum de la persona sol·licitant  
c) L'existència d'altres investigacions realitzades per la persona sol·licitant que estiguen relacionades amb el tema objecte d'aquestes beques  
Sisena. Resolució de la convocatòria  
6.1 Per a la valoració de les sol·licituds de beques presentades, es constituirà una comissió tècnica designada i presidida pel director general de l'Institut Valencià de la Joventut, que estarà integrada per un representant de cadascuna de les entitats següents:  
- Institut Valencià d'Estudis i Investigació (IVEI)  
- Consell Valencià de Cultura  
- Universitat de València  
- Universitat Jaume I de Castelló  
- Universitat d'Alacant  
I tres persones nomenades pel director general de l'Institut Valencià de la Joventut. Actuarà com a secretari o secretària, sense dret a vot, un tècnic o tècnica del Servei de Promoció Juvenils.  
La comissió podrà estar assessorada pel personal tècnic o professional que crega necessari i que podrà assistir a les sessions amb veu, però sense vot. La Comissió podrà, també, convocar els candidats que considere convenient per tal de comprovar, mitjançant una entrevista, aquelles qüestions o mèrits adduïts que crega d'interés.  
6.2 Aquesta comissió, després de valorar les sol·licituds presentades, tenint en compte els criteris de prioritat assenyalats en la base cinquena, n'elevarà una proposta al director general de la Joventut de la Generalitat Valenciana, en el termini màxim de 25 dies comptadors des de l'endemà de l'últim dia hàbil en què podien presentar-se les instàncies.  
El director general de l'Institut Valencià de la Joventut resoldrà aquesta convocatòria en el termini màxim de tres mesos comptadors des de l'endemà de l'últim dia hàbil en què podien presentar-se les instàncies.  
En el cas que la convocatòria no siga resolta en el termini previst en el paràgraf anterior, s'entendrà que totes les sol·licituds presentades han estat desestimades.  
Setena. Obligacions dels beneficiaris  
Amb caràcter general, els beneficiaris d'aquestes subvencions estan obligats a:  
a) Comunicar a l'Institut Valencià de la Joventut l'acceptació de la beca en el termini de 25 dies naturals següents a la recepció de la notificació de la seua concessió. En el cas que no es comunique aquesta acceptació, s'entendrà que la persona beneficiària renuncia a la beca i hi perdrà el dret.  
b) Acreditar, en el mateix termini que en el punt anterior, que estan al corrent de les seues obligacions tributàries i davant de la Seguretat Social, d'acord amb el que disposa l'article 47 del Decret legislatiu del 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
c) Realitzar la investigació que fonamenta la concessió de la beca d'acord amb el projecte presentat.  
d) Comunicar a l'Institut Valencià de la Joventut, abans d'efectuar-lo, qualsevol canvi que es produïsca en la redacció definitiva de la investigació.  
e) La concessió de la beca és incompatible amb altres que puguen concedir-se per a la mateixa o semblant finalitat.  
f) Sotmetre's a les actuacions de control financer que corresponguen a la Intervenció General en relació amb les subvencions o ajudes concedides.  
g) Esmentar el nom de l'Institut Valencià de la Joventut de la Generalitat Valenciana, en el cas que es realitze alguna promoció del treball que haja estat dut a terme gràcies a aquesta convocatòria.  
Vuitena. Justificació i pagament de les beques  
8.1 El pagament d'aquestes beques es farà en una sola vegada, sempre que es justifique que l'activitat s'ha realitzat d'acord amb el projecte presentat.  
8.2 Tots els documents que servisquen per a justificar aquesta subvenció s'hauran de presentar a l'Institut Valencià de la Joventut abans del 20 de desembre de 1996. A partir d'aquest dia el crèdit pressupostari quedarà anul·lat i es perdrà el dret a cobrar l'ajuda concedida.  
8.3 S'haurà de presentar la documentació següent:  
- La memòria detallada sobre el desplegament i la realització del treball per al qual aquella li va ser concedida.  
- El treball d'investigació finalitzat.  
Novena. Altres disposicions  
9.1 L'Institut Valencià de la Joventut es reserva la possibilitat de deixar sense efecte la beca en el cas que es produïsca l'incompliment d'alguna de les obligacions que aquestes bases imposen als beneficiaris.  
Quedarà sense efecte la concessió de la beca, després de l'audiència a la persona interessada, si no es realitzava l'activitat que en motivà la concessió, si no es reunien els requisits que s'hi exigiren, o si s'incomplien, sense causa justificada, les condicions establides en la corresponent convocatòria.  
9.2 La concessió d'aquesta beca no implica cap relació laboral o administrativa amb la Generalitat Valenciana.  
9.3 La propietat intel·lectual dels treballs beneficiats amb les beques en correspondrà als autors, però, això no obstant, aquests reconeixeran el dret preferent i excloent de l'Institut Valencià de la Joventut a publicar el treball durant l'any següent a la data del seu lliurament.  
Si transcorregut aquest termini, l'autor o autora dels treballs becats o qualsevol altra persona o entitat pretengueren publicar-los, hauran de fer figurar en un lloc visible i destacat de l'edició la circumstància que és un treball becat per l'Institut Valencià de la Joventut i la referència expressa a l'any de concessió de la beca.